**ADATKEZELÉSI TÁJÉKOZTATÓ**

**CITY INN SZIGETVÁR**

**Magánszálláshely**

**Adatkezelő: Dr. Kovács András Barna**

**2024. június 01.**

**TARTALOMJEGYZÉK**

1. Bevezetés
2. Adatkezelő és elérhetőségei
3. Adatkezelések
   1. Kapcsolatfelvétel, kapcsolattartás, ajánlatkérés
   2. Szállásfoglalás
   3. Közösségi oldal és szállásközvetítő portál
   4. Elektronikus vendégnyilvántartó alkalmazás / PREVIO szállodai ügyviteli rendszer
   5. Nemzeti Turisztikai Adatszolgáltató Központ (NTAK)
   6. Vendég Információs Zárt Adatbázis (VIZA)
   7. Az adatszolgáltatás elmaradásának lehetséges következményei
   8. Az adatok megismerésére jogosult személyek köre
4. Weboldal adatkezelése
5. A City Inn Szigetvár kamerarendszerének adatkezelése
6. Személyes adatok címzettjei / adatfeldolgozók megnevezése
7. Adatbiztonsági intézkedések
8. Az érintettek jogai
9. Jogorvoslati lehetőségek
10. Érintett által adatkezelő részére megküldött kérelemmel kapcsolatos szabályok
11. Eljárás adatvédelmi incidens esetén
12. Az adatkezelési tájékoztató elfogadása, módosítása
13. Adatvédelmi tisztviselő
14. Az adatkezelés szabályai
15. A személyes adatok kezelésére vonatkozó elvek
16. Az adatkezelés jogalapja
17. Az adatkezelésre vonatkozó főbb jogszabályok
18. **BEVEZETÉS**
    1. **Dr. Kovács András Barna** adószámos magánszemély(továbbiakban: **Adatkezelő** vagy **Szálláshely-szolgáltató)** szálláshely szolgáltatási tevékenysége keretében történő adatkezelésére vonatkozóan jelen Adatkezelési Tájékoztató útján tesz eleget az Európai Unió Általános Adatvédelmi Rendelete (Európai Parlament és a Tanács 2016/679. számú Rendelete) (továbbiakban: GDPR) szerinti tájékoztatási kötelezettségének.
    2. Adatkezelő minden esetben biztosítja az általa kezelt személyes adatok tekintetében az adatkezelés **jogszerűségét és célszerűségét.**
    3. Jelen Adatkezelési Tájékoztató célja, hogy Adatkezelő az adatkezelés megkezdése előtt **egyértelműen, részletesen, közérthető és könnyen hozzáférhető módon tájékoztassa** a szálláshely-szolgáltatás iránt érdeklődőket, és a vendégeket (a továbbiakban: Érintett vagy Vendég) személyes adataik kezelésével kapcsolatos minden tényről, az adatkezeléssel kapcsolatos jogokról és jogorvoslati lehetőségekről.
    4. Adatkezelő a kezelésében lévő személyes adatokat **kizárólag arra használja fel**, amire azt az adat tulajdonosa rendelkezésre bocsájtotta (pl. kapcsolattartás). Harmadik fél részére - a törvényi kötelezettségeken kívül (pl. számlázás) - adatokat nem ad át. Csak azokat az adatokat tárolja, amelyekre szerződés teljesítése, illetve jogszabály kötelezi vagy Érintett felhatalmazást ad és védi őket az illetéktelen felhasználástól
    5. Adatkezelő jelen Adatkezelési Tájékoztatót a szálláshely weboldalán – a [www.](http://www.)cityinnszigetvar.com oldalon – és az általa üzemeltetett szálláshelyen – a 7900 Szigetvár, Zrínyi tér 6. szám alatti címen- **folyamatosan hozzáférhetővé teszi,** kérés esetén e-mailben is megküldi Érintetteknek.
    6. Érintettek foglalási szándékának leadása jelen Adatkezelési Tájékoztató elfogadásának minősül, igazolja annak megismerését és az adatkezeléshez történő önkéntes hozzájárulásnak minősül.
19. **ADATKEZELŐ ÉS ELÉRHETŐSÉGEI**

* Név: **Dr. Kovács András Barna adószámos magánszemély**
* Adószám: 57516202-2-22
* Székhely: 7900 Szigetvár, Zrínyi tér 6.
* Levélcím: 7900 Szigetvár, Zrínyi tér 6.
  1. **Adatkezelő által üzemeltetett szálláshely**
* Neve: **City Inn Szigetvár**
* Típusa: Magánszálláshely
* Címe: 7900 Szigetvár, Zrínyi tér 6.
* Nyilvántartási száma: 672/2021.
* NTAK regisztrációs száma: MA21005318
* Weboldal: [www.](http://www.)cityinnszigetvar.com
* Kapcsolattartó: **Faubl Tibor szálláshely-vezető**
* Telefon: +36 70 271 8183
* E-mail: [cityinnszigetvar@gmail.com](mailto:cityinnszigetvar@gmail.com)
  1. *A szálláshely-szolgáltatási tevékenység folytatásának részletes feltételeiről és a szálláshely-üzemeltetési engedély kiadásának rendjéről szóló 239/2009 (X.20.) Kormányrendelet, és a Kereskedelemről szóló 2005. évi CLXIV. törvény 2.§ 39. pontja* alapján Adatkezelő által üzemeltetett **City Inn Szigetvár** a Szigetvári Polgármesteri Hivatal által 672/2021. számon nyilvántartásba vett **magánszálláshely**.
  2. Adatkezelő szálláshely-szolgáltatással összefüggő feladatainak teljesítése során az adatkezelés célját, eszközeit **Adatkezelő önállóan határozza meg**.
     1. **Adatkezelőn kívül a személyes adatok megismerésére jogosultak köre:**
* **Adatkezelő megbízott munkatársai** (Faubl Tibor szálláshely-vezető és a recepción dolgozó munkatársak) Adatkezelő szálláshely-szolgáltatással összefüggő feladatainak teljesítése érdekében, megbízási jogviszony keretében végzik az ügyintézést, - szálláshelykezelő szoftver kezelését, kapcsolattartást, vendégfogadást, számlázást - és ezáltal megismerhetik Érintettek személyes adatait.

1. **ADATKEZELÉSEK** 
   1. **Kapcsolatfelvétel, kapcsolattartás, ajánlatkérés**
      1. **Érintettek köre: szálláshely szolgáltatást igénybe venni kívánó Érdeklődők, szálláshely szolgáltatást korábban igénybe vett Vendégek.**
      2. **A kezelhető személyes adatok köre:** Érintettek maguk dönthetik el, hogy melyik elérhetőségen –telefonon, e-mailen, a szálláshely közösségi oldalán vagy weboldalán - veszik fel Adatkezelővel a kapcsolatot. Ajánlatkérés esetén Adatkezelő az alábbi adatok rendelkezésre bocsátását kéri Érintettektől: családi-, és utónév, e-mail cím, telefonszám.
      3. Az adatkezelés célja: kapcsolatfelvétel, kapcsolattartás, tájékoztatás, árajánlatnyújtás.
      4. Az adatkezelés jogalapja: önkéntes megkeresés, az Érintett önkéntes hozzájárulása. /GDPR 6. cikk (1) bekezdés a) pont/
      5. Az adatkezelés időtartama: Adatkezelő a szálláshely-szolgáltatás iránt érdeklődők adatait az árajánlat kiküldését követő 14 napon belül törli. Adatkezelő a szálláshely-szolgáltatást igénybe vett Vendégek kapcsolattartási és egyéb személyes adatait A **Previo online szállodai ügyviteli rendszerben** rögzíti (lásd 3.4-3.6 pont), és tárgyévet követő év utolsó napjáig, vagyis maximum **2 évig** vagy az Érintett adattörlési igényének bejelentéséig őrzi.
   2. **Szállásfoglalás**
      1. **Érintettek köre: a szálláshely-szolgáltatást igénybe vett Vendégek.** Foglalást telefonon, e-mailben, a szálláshely közösségi oldalán, vagy weboldalán, és szállásközvetítő portálon tudnak leadni Érintettek.
      2. **A kezelhető személyes adatok köre:**  Adatkezelőhöz beérkező közvetlen/direkt foglalás esetén Adatkezelő az alábbi adatok rendelkezésre bocsátását kéri az Érintettektől:

* Vendég családi-, és utóneve, lakcíme, kapcsolattartási adatok (e-mail cím, telefonszám) és - amennyiben a számlázáshoz Érintett kérésére szükséges – számlázási név, cím és adószám.
* Banki átutalással történő fizetés esetén Adatkezelő megismerheti Érintett bankszámlaszámát.
* Bankkártyával, illetve Széchenyi Pihenő Kártyával történő fizetés esetén Adatkezelő semmilyen, a fizetési tranzakcióhoz szükséges kártyaadatot nem kezel, gyűjt, tárol, ezen adatokhoz semmilyen módon nem fér hozzá, azokat az érintett közvetlenül a fizetési szolgáltatónak adja meg.
  + 1. Az adatkezelés célja: szálláshely-szolgáltatás nyújtás.
    2. Az adatkezelés jogalapja: szerződés teljesítése, és jogi kötelezettség (számlázás) teljesítése. /GDPR 6. cikk (1) bekezdés b) és c) pont/
    3. Az adatkezelés időtartama: Adatkezelő a szálláshely-szolgáltatást igénybe vett Vendégek számlán szereplő személyes adatait (név, cím) - jogszabályi kötelezettség alapján - tárgyévet követő 8. év végéig tárolja.
  1. **Közösségi média és szállásközvetítő portál**
     1. Közösségi média megjelenés: Az Adatkezelő jelen van a Facebook közösségi oldalon. A közösségi oldalon keresztül Adatkezelővel történő kapcsolatfelvétel, kapcsolattartás, követés, és egyéb, a közösségi oldal által megengedett művelet önkéntes hozzájáruláson alapul.
     2. Adatkezelő által üzemeltetett szálláshely *City Inn Szigetvár* néven elérhető a Facebook közösségi oldalon, az alábbi linken: <https://www.facebook.com/SzigetvarCityInn/photos>
     3. A közösségi oldalon közzétett tartalmakra a „tetszik” vagy a „követem” linkre kattintva iratkozhat fel.
     4. A közösségi oldalon való jelenlét és az azzal kapcsolatos adatkezelés célja: a Szálláshelyet érintő tartalmak közösségi oldalon történő megosztása, publikálása, marketingje, akciók közlése, tájékoztatás, kapcsolattartás, szálláshely lefoglalása.
     5. Adatkezeléssel érintett adatok köre: Érintett neve, képmása, továbbá az egyéb, önkéntesen magáról megosztott adatok is láthatóak.
     6. Az adatkezelés jogalapja: Önkéntes megkeresés, az Érintett önkéntes hozzájárulása, melyet a leiratkozással bármikor visszavonhat. /GDPR 6. cikk (1) bekezdés a) pont/
     7. Adatkezelés időtartama: Érintett az adott közösségi média oldalon használatos módon (kikövetés, leiratkozás stb.) iratkozhat le az Adatkezelő közösségi média felületének a követéséről, vagy az üzenőfal beállításai segítségével törölheti a nem kívánt, üzenő falon megjelenő híreket. A visszavonás nem érinti az azt megelőző jogszerű adatkezelést. A visszavonás esetén nem kap értesítést hírfolyamról, Érintett hírfolyamán nem jelennek meg híreink.
     8. A Facebook Adatkezelőtől független, külön adatkezelő. Az oldalak adatkezeléséről tájékoztatást a Facebook honlapján található adatvédelmi irányelvekből és szabályzatból az alábbi linkeken kaphat:

<https://www.facebook.com/policies/cookies/> <https://www.facebook.com/about/privacy/update>

* + 1. Adatkezelő hirdetheti a szálláshelyet szállásközvetítő portálon. A szállásközvetítő portálok szintén Adatkezelőtől független, külön adatkezelők, így ezen felületeken történő szállásfoglalás esetén Vendégeink személyes adataik kezeléséről az adott szállásközvetítő portál oldalán tájékozódhatnak.
       1. A szallas.hu oldalon keresztül történő szállásfoglalás esetén Vendégeink személyes adataik kezeléséről az alábbi linkeken tájékozódhatnak: <https://szallas.hu/adatvedelem>
       2. A booking.com oldalon keresztül történő foglalás esetén Vendégeink személyes adataik kezeléséről az alábbi linkeken tájékozódhatnak: <https://www.booking.com/content/privacy.hu.html>
       3. Az Airbnb oldalon keresztül történő szállásfoglalás esetén Vendégeink személyes adataik kezeléséről az alábbi linkeken tájékozódhatnak: <https://www.airbnb.hu/help/article/2855/adatv%C3%A9delem-az-airbnbn>
  1. **Elektronikus vendégnyilvántartó alkalmazás / PREVIO szállodai ügyviteli rendszer**

Adatkezelő - a jogszabályi előírásoknak megfelelően - **szálláshelykezelő szoftverben (Previo)** elektronikusan rögzíti a foglalásokat és Vendégek személyes adatait, és végzi a szálláshely-szolgáltatással kapcsolatos adminisztrációs feladatot. Az NTAK felé és a VIZA rendszerbe történő adatszolgáltatás kizárólag szálláshelykezelő szoftveren keresztül lehetséges. (lásd 3.5. és 3.6. pont)

* 1. **Nemzeti Turisztikai Adatszolgáltató Központ (NTAK)**
     1. A **Magyar Turisztikai Ügynökség Zrt.** felügyelete alatt, országos statisztikai adatgyűjtés céljából, informatikai rendszer, **Nemzeti Turisztikai Adatszolgáltató Központ (továbbiakban: NTAK)** működik.
     2. Az NTAK-ba elektronikusan, a szálláshelykezelő szoftveren keresztül a Vendég személyes adatait NEM tartalmazó, **anonim statisztikai adatok** érkeznek, semmilyen személyes adatot, nem fogad be, nem rögzít, és nem tárol. Ettől függetlenül, az alábbiakban tájékoztatom Érintettet az adatkezelés szabályairól:
     3. Érintettek köre: szálláshely-szolgáltatást igénybe vett vendégek.
     4. **A kezelhető adatok köre:**

1. a Vendég neme,
2. állampolgársága,
3. születési helye, ideje,
4. lakhely szerinti ország,
5. állandó lakcímének települése és irányítószáma.
   * 1. Az adatkezelés célja:

* Minden hazai szálláshely forgalmi statisztikai adatainak valós és naprakész mérése, a beérkező statisztikai adatok alapján kimutatások, összefoglalók, elemzések készítése a turisztikai ágazat számára.
* Idegenforgalmi adó alapja és az igénybe vett adómentesség megállapítása, idegenforgalmi adóbevallás teljesítése.
  + 1. A adatkezelés jogalapja: Adatkezelőre vonatkozó jogi kötelezettség teljesítése.

/GDPR 6. cikk (1) bekezdés c) pont/.

*A turisztikai térségek fejlesztésének állami feladatairól szóló 2016. évi CLVI. törvény*, valamint ennek *végrehajtásáról szóló 235/2019. (X. 15.) Korm. rendelet*, és *a szálláshely-szolgáltatási tevékenység folytatásának részletes feltételeiről és a szálláshely-üzemeltetési engedély kiadásának rendjéről szóló 239/2009. (X. 20.) Korm. rendelet* szerinti kötelezettségek teljesítése.

A 239/2009. (X. 20.) Korm. rendelet 5.§ (3) bekezdése szerint szálláshely-szolgáltatás olyan szálláshelyen folytatható, amely rendelkezik szálláshelykezelő szoftverrel. A szoftver az NTAK részére a jogszabály által előírt módon, elektronikusan küldi a szálláshely szolgáltatás adatait, ez biztosítja az Adatkezelő jogszabálynak való megfelelését. A szálláshely üzemeltetők adatszolgáltatási kötelezettség 2020. január 01. napjától kezdődően áll fenn.

* 1. **Vendég Információs Zárt Adatbázis (VIZA)**
     1. 2021. szeptember 1-től a hatályos jogszabályok értelmében, a Magyarországon szálláshely-szolgáltatást igénybe vevők jogszabályban meghatározott személyes adatait a Szálláshely-szolgáltató **okmányolvasón** keresztül **szálláshelykezelő szoftverben (Previo)** rögzíti.
     2. A szoftver az adatokat egy tárhelyre, a **Vendég Információs Zárt Adatbázisba (VIZA)** továbbítja. A tárhelyszolgáltató a Magyar Turisztikai Ügynökség (MTÜ).
     3. A Vendégek személyes adatai a szálláshelykezelő szoftverből **titkosítottan** kerülnek a VIZA rendszerbe.
     4. A szálláshelykezelő szoftver okmányolvasó modulja a **magyar személyi igazolvány, vezetői engedély** és **útlevél**, **az európai személyi igazolványok, útlevelek és jogosítványok**, valamint a **harmadik országból érkező vendég** esetében **az útlevél** okmányolvasásra alkalmas.
     5. **Az okmány bemutatásának hiányában a Szálláshely-szolgáltató a szálláshely-szolgáltatást megtagadja.**
     6. Bár a felsorolt okmányok fényképet is tartalmaznak, **sem a fénykép, sem egyéb biometrikus azonosító fogadására a VIZA rendszer nem képes**, így azok sem beolvasásra, sem rögzítésre, sem továbbításra nem kerülnek. Az okmányolvasó az okmány adatait olvassa be a szálláshely-kezelő szoftverbe.
     7. Azokat az adatokat, amelyek rögzítése a szálláshelykezelő szoftver okmányolvasóján keresztül nem lehetséges, Szálláshely-szolgáltató **manuális adatbevitel** útján rögzíti a szálláshelykezelő szoftverben.
     8. **A kezelhető személyes adatok köre:** Adatkezelő a Vendégek alábbi személyes adatait rögzíti a Previo szállodai ügyviteli rendszerben:

1. családi és utónév;
2. e-mail cím, telefonszám,
3. születési hely, születési idő, születési ország,
4. lakcím,
5. nem,
6. állampolgárság,
7. személyazonosító vagy útiokmány típusa és száma,
8. harmadik országbeli állampolgár esetében (aki nem valamely uniós ország állampolgára) a vízum száma,
   * 1. Az adatkezelés célja: Érintett és mások jogainak, biztonságának és tulajdonának védelme, továbbá harmadik országbeli állampolgárok és a szabad mozgás és tartózkodás jogával rendelkező személyek tartózkodására vonatkozó rendelkezések betartásának ellenőrzése.
     2. Az adatkezelés jogalapja: Adatkezelőre vonatkozó jogi kötelezettség teljesítése. /GDPR 6. cikk (1) bekezdés c) pont/ A turisztikai térségek fejlesztésének állami feladatairól szóló 2016. évi CLVI. törvény 9/H. §-ában, valamint a törvény végrehajtásáról szóló 235/2019. (X. 15.) Korm. rendelet 14/C. §-ában foglalt adatszolgáltatási kötelezettség teljesítése.
     3. Az adatkezelés időtartama: Adatkezelő a Vendégek személyes adatait a szálláshelykezelő szoftverben a tudomására jutást követő első év utolsó napjáig tárolja. Ezek az adatok a szálláshelykezelő szoftverből titkosítottan kerülnek a VIZA rendszerbe. A jogszabályban megfogalmazott érdekből csak a szálláshely-szolgáltató számára előírt tárolási ideig van lehetőség a felhasználásra, ezt követően az adat a VIZA rendszerből is törlésre kerül.
   1. **Az adatszolgáltatás elmaradásának lehetséges következményei:** a szolgáltatás igénybevételének lehetetlenülése a fenti, 3.1.-3.6. pontokban körülírt szolgáltatások tekintetében.
   2. **Az adatok megismerésére jogosult személyek köre a 3.1. – 3.6. pontok tekintetében:** Adatkezelő, valamint Adatkezelő megbízott munkatársai, továbbá a 6. pontban felsorolt adatfeldolgozók.
9. **WEBOLDAL ADATKEZELÉSE**
   1. Weboldalunk a [www.cityinnszigetvar.com](http://www.cityinnszigetvar.com), melyen keresztül Érintettek tájékozódhatnak a szálláshelyről, a szálláshely szolgáltatás árairól, üzenetet küldhetnek, információt, ajánlatot kérhetnek, leadhatják foglalási szándékukat.
   2. Kezelhető személyes adatok köre: üzenete elküldéséhez az alábbi személyes adatok megadása szükséges: név, e-mail cím. Kérjük, ügyeljen arra, hogy üzenetében ne szerepeltessen olyan bizalmas információkat, amelyeket nem kíván megosztani Adatkezelővel.
   3. Az adatkezelés célja: Érintettek foglalási szándékának leadása, kérésére tájékoztatás, árajánlat küldése.
   4. Az adatkezelés jogalapja: önkéntes megkeresés, az Érintett önkéntes hozzájárulása. /GDPR 6. cikk (1) bekezdés a) pont/
   5. Az adatkezelés időtartama: Adatkezelő a szálláshely-szolgáltatás iránt érdeklődők adatait az árajánlat kiküldését követő 14 napon belül törli. Adatkezelő a szálláshely-szolgáltatást igénybe vett vendégek személyes adatait 2 évig vagy az Érintett hozzájárulásának visszavonásáig, adattörlési igényének bejelentéséig őrzi.
   6. Honlapunk nem használ sütiket (cookie-kat) és a fentieken túl semmilyen egyéb módon nem rögzít információkat az oldal látogatóiról, sem a weboldal tárhelyén, sem bármilyen egyéb felhő alapú vagy fizikai tárhelyen. Nem követjük nyomon semmilyen formában a felhasználók internetezési szokásait, nem küldünk reklámokat, hírleveleket.
10. **A CITY INN SZIGETVÁR KAMERARENDSZERÉNEK ADATKEZELÉSE**

Adatkezelő által üzemeltetett **City Inn Szigetvár** – 7900 Szigetvár, Zrínyi tér 6. - területén elektronikus megfigyelő-, és rögzítőrendszer működik, melynek részeként **3 db kamera** került kihelyezésre az ingatlan területén, és további **2 db kamera** telepítése folyamatban van. A kamerák pontos elhelyezkedésére, a megfigyelt területre, valamint a kamerarendszer adatkezelésére vonatkozó további információ, és az Érdekmérlegelési teszt a***Kamerarendszer adatkezeléséről szóló tájékoztatóban*** olvasható.

1. **A SZEMÉLYES ADATOK CÍMZETTJEI / ADATFELDOLGOZÓK MEGNEVEZÉSE**

**Adatfeldolgozó:** az a természetes vagy jogi személy, közhatalmi szerv, ügynökség vagy bármely egyéb szerv, amely az adatkezelő nevében személyes adatokat kezel; (GDPR 4. cikk 8. pont) Az adatfeldolgozó igénybevételéhez nem kell az Érintett előzetes beleegyezése, de szükséges a tájékoztatása. Ennek megfelelően a következő tájékoztatást adom:

* 1. **Online szállodai ügyviteli rendszer (Previo)**

1. Az adatfeldolgozó által ellátott tevékenység: A Previo online szállodai ügyviteli rendszer, melyben Adatkezelő a foglalásokat, és Érintettek személyes adatait elektronikusan rögzíti. Az NTAK felé és a VIZA rendszerbe történő adatszolgáltatás kizárólag szálláshelykezelő szoftveren keresztül lehetséges.
2. Az adatfeldolgozó neve és elérhetőségei:

* Név:  **Previo.hu Kft.**
* Székhely: 1119 Budapest Petzvál József u. 4/A
* Adószám: 27786330-2-43
* Cégjegyzékszáma: 01-09-397840
* Email cím: [info@previo.hu](mailto:info@previo.hu)
* Telefonszám: +36 1 445 3737
* Honlap: [www.previo.hu](http://www.previo.hu)

1. Az adatfeldolgozó tevékenységével érintett személyek köre: a szálláshely-szolgáltatást igénybe vett Vendégek.
2. **A kezelhető személyes adatok köre:** az NTAK és a VIZA rendszerbe továbbítandó statisztikai, illetve személyes adatok. (lásd 3.4-3.6 pont) A Previo csak olyan információt tárol, amelyet Adatkezelő ad meg. Adatkezelő által bevitt adatokat biztonságosan tárolja, és csak Adatkezelő számára érhetőek el.
3. Az adatfeldolgozás célja: jogszabályi kötelezettség teljesítése, elektronikus vendégnyilvántartás, adatszolgáltatás.
4. Az adatfeldolgozás jogalapja: szerződés teljesítése, és Adatkezelőre vonatkozó jogi kötelezettség teljesítése.
5. Az adatfeldolgozó adatkezelésének időtartama: Vendégek személyes adatai a szálláshelykezelő szoftverből titkosítottan kerülnek az NTAK/ VIZA rendszerbe és a tudomására jutást követő első év utolsó napjáig, vagyis maximum 2 évig tárolja. A jogszabályban megfogalmazott érdekből csak a szálláshely-szolgáltató számára előírt tárolási ideig van lehetőség a felhasználásra, ezt követően az adat a VIZA rendszerből is törlésre kerül.
   1. **Adatkezelő könyvelője**
      1. Adatkezelő által Vendégei részére kiállított számlák adatai, a jogszabályon alapuló kötelezettségek teljesítése érdekében, a könyvelést végző **Nagy és Társa Kft.** (székhely: 7900 Szigetvár, József A. utca 16., adószám: 13658414-2-02, cégjegyzékszám: 02-09-070568) részére kerülnek továbbításra a vele fennálló szerződés keretében.
      2. Az adatfeldolgozó tevékenységével érintett személyek köre: a szálláshely-szolgáltatást igénybe vett Vendégek.
      3. **A kezelhető személyes adatok köre:** számlázási adatok (név, lakcím, adószám).
      4. Az adatfeldolgozás célja: könyvelés, adóbevallás.
      5. Az adatfeldolgozás jogalapja: szerződés teljesítése, és jogi kötelezettség teljesítése. /GDPR 6. cikk (1) bekezdés b) és c) pont/.
      6. Az adatfeldolgozó adatkezelésének időtartama: tárgyévet követő 8. év végéig, vagy az adatkezelő és az adatfeldolgozó közötti szerződés megszűnéséig tart.
   2. **Adatkezelő számlázási szolgáltatója (szamlazz.hu)**
      1. Adatkezelő számlázási kötelezettsége teljesítéséhez szerződéssel külső szolgáltatót vesz igénybe, aki kezeli Adatkezelővel szerződéses vagy kifizetői kapcsolatba levő természetes személyek személyes adatait is, Adatkezelőt terhelő számlázási kötelezettsége teljesítése céljából.
      2. Ezen adatfeldolgozó megnevezése a következő:

* Név: **KBOSS.hu Kft.**
* Székhely: 1031 Budapest, Záhony utca 7.
* Képviselő neve: Ángyán Balázs ügyvezető
* Cégjegyzékszám: 01-09-303201
* Adószám: 13421739-2-41
* E-mail: [info@szamlazz.hu](mailto:info@szamlazz.hu)
* Adatvédelmi tisztviselő: dr. Istvánovics Éva ügyvéd,
* Elérhetőség: dpo@kboss.hu
* WEB: www.szamlazz.hu
* Adatvédelmi tájékoztató: <https://www.szamlazz.hu/adatvedelem/>
  + 1. Az adatfeldolgozó tevékenységével érintett személyek köre: a szálláshely-szolgáltatást igénybe vett Vendégek.
    2. **A kezelhető személyes adatok köre:** számlázási adatok (név, lakcím, adószám).
    3. Az adatfeldolgozás célja: számlázási kötelezettség teljesítése.
    4. Az adatfeldolgozás jogalapja: szerződés teljesítése, és jogi kötelezettség (számlázás) teljesítése. /GDPR 6. cikk (1) bekezdés b) és c) pont/. Az általános forgalmi adóról szóló 2007. évi CXXVII. törvény 159.§ (1) bekezdése.
    5. Az adatfeldolgozó adatkezelésének időtartama: tárgyévet követő 8. év végéig, vagy az adatkezelő és az adatfeldolgozó közötti szerződés megszűnéséig tart.
  1. **Átutalással, bankkártyával, Széchenyi Pihenőkártyával (SZÉP Kártyával) történő fizetéshez kapcsolódó adatfeldolgozás**
     1. Adatkezelő lehetőséget biztosít Vendégei számára az átutalással, bankkártyával (POS terminál), vagy SZÉP Kártyával történő fizetésre.
     2. **Banki átutalással** történő fizetés esetén Adatkezelő megismerheti Érintett bankszámlaszámát. Banki átutalással történő fizetés esetén adatfeldolgozó az MBH Bank Nyrt. (1056 Budapest, Váci utca 38., [www.mbhbank.hu](http://www.mbhbank.hu)) ), mint Adatkezelő számlavezető pénzintézete. További információt az alábbi linken talál: <https://www.mbhbank.hu/adatvedelem>
     3. A **bankkártyás fizetés hordozható terminálon** **keresztül** az OTP Bank Nyrt és a myPOS rendszerein keresztül valósulnak meg.
* Bankkártyás fizetés esetén a fizetéshez használt bankkártya adatait Adatkezelő nem ismeri meg, azokat Érintettek közvetlenül a fizetési szolgáltatónak adja meg.
* Fizetési szolgáltató az OTP Bank Nyrt. (1051 Budapest, Nádor u. 16., [www.otp.hu](http://www.otp.hu)) További információt az alábbi linken talál: <https://www.otpbank.hu/portal/hu/adatvedelem>
* továbbá a myPOS: a © myPOS a myPOS World Ltd. (London, Egyesült Királyság) és leányvállalatainak védjegye. Az EGT területén a fizetési és elektronikuspénz-szolgáltatásokat a myPOS Ltd nevű elektronikuspénz-kibocsátó intézmény nyújtja, amelyet Írországban az Ír Központi Bank engedélyez és szabályoz, az engedélyszáma pedig C475122.
* További információt az alábbi linken talál: <https://www.mypos.com/hu-hu/gdpr>
  + 1. **Széchenyi Pihenőkártyával** történő fizetés esetén a kártyás fizetési tranzakció adatait a Szolgáltató szerződéses banki partnere kezeli. Erről az adatkezelésről az OTP Bank Nyrt. honlapján ([www.otp.hu](https://www.otpbank.hu/portal/hu/fooldal)) tájékozódhat.
    2. Az adatfeldolgozó tevékenységével érintett személyek köre: a szálláshely-szolgáltatást igénybe vett Vendégek.
    3. **A kezelhető személyes adatok köre:** a fizetési tranzakció azonosításához szükséges adatok.
    4. Az adatfeldolgozás célja: átutalással, bankkártyával, Széchenyi Pihenőkártyával történő fizetés végrehajtása.
    5. Az adatfeldolgozás jogalapja: Érintett önkéntes hozzájárulása /GDPR 6. cikk (1) bekezdés a) pont/.
    6. Az adatfeldolgozó adatkezelésének időtartama: a számviteli bizonylat kezelés tekintetében tárgyévet követő 8. év végéig, illetve az adatkezelő és az adatfeldolgozó közötti szerződés megszűnéséig tart.
  1. **Nemzeti Turisztikai Ügynökség (MTÜ)**
     1. A beérkező statisztikai adatok alapján kimutatásokat, összefoglalókat, elemzéseket készít a turisztikai ágazat számára.
     2. A Vendég Információs Zárt Adatbázisban (VIZA) tárolt adatok tekintetében az MTÜ a tárhelyszolgáltató, és az Adatfeldolgozó. Ebben a minőségben:
* a vendégadatokat kizárólag a szálláshely-szolgáltató (Adatkezelő) utasításai alapján kezeli, azokkal kapcsolatban kizárólag a Turizmus törvény és a turisztikai térségek fejlesztésének állami feladatairól szóló törvény végrehajtásáról szóló 235/2019. (X. 15.) Korm. rendelet 14.§-a szerinti műveleteket végezheti;
* biztosítja azt, hogy a turisztikai tárhelyszolgáltatói feladatkörével kapcsolatos feladatot ellátó foglalkoztatottjai a vendégadatok vonatkozásában titoktartási kötelezettséget vállaljanak;
* a tudomány és technológia állása és a megvalósítás költségei, továbbá az adatkezelés jellege, hatóköre, körülményei és céljai, valamint a természetes személyek jogaira és szabadságaira jelentett, változó valószínűségű és súlyosságú kockázat figyelembevételével megfelelő technikai és szervezési intézkedéseket hajt végre annak érdekében, hogy a kockázat mértékének megfelelő szintű adatbiztonságot titkosítással garantálja, és ezáltal biztosítja, hogy alkalmazottai a vendégadatokhoz nem férhetnek hozzá;
* a szálláshely-szolgáltató (Adatkezelő) előzetesen írásban tett eseti vagy általános felhatalmazása nélkül további adatfeldolgozót nem vehet igénybe;
* az adatkezelés jellegének figyelembevételével megfelelő technikai és szervezési intézkedésekkel a lehetséges mértékben segíti Adatkezelőt abban, hogy az teljesíteni tudja az érintettet megillető jogok gyakorlásával összefüggésben fennálló kötelezettségeit;
* segíti Adatkezelőt – az adatkezelés jellegét és az adatfeldolgozó rendelkezésére álló információkat is figyelembe véve – az adatkezelés biztonságára, valamint az esetleges incidensek kezelésére vonatkozó kötelezettségek teljesítésében;
* az adatfeldolgozói jogviszony megszűnését követően a vendégadatokkal és azok másolataival kapcsolatban Adatkezelő szerint jár el, kivéve, ha törvény vagy az Európai Unió kötelező jogi aktusa számára a vendégadatok további tárolását írja elő;
* Adatkezelő rendelkezésére bocsát minden olyan információt, amely az adatfeldolgozói jogviszonyban meghatározott kötelezettségek teljesítésének igazolásához szükséges, továbbá amely lehetővé teszi és elősegíti a szálláshely-szolgáltató által vagy az általa megbízott személy által végzett ellenőrzéseket, beleértve a helyszíni vizsgálatokat is;
* haladéktalanul tájékoztatja Adatkezelőt arról, ha úgy véli, hogy annak valamely utasítása sérti a személyes adatok védelmére vonatkozó rendelkezéseket.
  1. **Nemzeti Adó- és Vámhivatal (NAV):** 
     1. Számlaadat-szolgáltatás tekintetében adatfeldolgozó a NAV. 2021. január 01. napjától valamennyi, Adatkezelő által kiállított számla adattartalma továbbításra kerül a NAV részére.
     2. Az adatfeldolgozás célja: számlaadat szolgáltatási kötelezettség teljesítése.
  2. **Szigetvári Polgármesteri Hivatal**
     1. A jegyző a szálláshelyeket hatósági ellenőrzés keretében 6 évente, a szálláshely-szolgáltató Nemzeti Turisztikai Adatszolgáltató Központ felé történő regisztrációs és rendszeres adatszolgáltatási kötelezettségét pedig évente hatósági ellenőrzés keretében ellenőrizni.
     2. A helyi adóhatóság az idegenforgalmi adófizetés ellenőrzése érdekében lát rá az illetékességi körébe tartozó szálláshelyek adataira. Az adóhatóság a bejelentett, regisztrált, illetve a nyilvántartásból hiányzó tények, adatok körülmények valódiságát vagy azok hiányát a bevallási időszak lezárását megelőzően is vizsgálhatja.
     3. Az adatfeldolgozás célja: szálláshely-szolgáltatási tevékenység hatósági ellenőrzése, idegenforgalmi adófizetés ellenőrzése, és statisztikai adatszolgáltatás.
  3. **Rendőrség**
     1. A VIZA rendszer adatain a rendőrség a bűnüldözés, a bűnmegelőzés, valamint a közrend, a közbiztonság, az államhatár rendjének, az érintett és mások jogainak, biztonságának és tulajdonának védelme, a körözési eljárás lefolytatása érdekében végezhet célzott keresést egy konkrét adatsorra vonatkozóan, de a VIZA rendszer teljes adattartalma a rendőrség számára sem ismerhető meg.
     2. A turisztikai tárhelyszolgáltató (MTÜ) tevékenysége kizárólag az adat titkosított formában történő tárolására és az adathoz - a szálláshely-szolgáltató és rendőrség számára - történő hozzáférés biztosítására terjed ki. Az MTÜ számára az adatok nem megismerhetőek, abba betekintési jogosultsága és erre technikai lehetősége nincs.
     3. Az adatfeldolgozás célja: Érintett és mások jogainak, biztonságának és tulajdonának védelme, továbbá harmadik országbeli állampolgárok és a szabad mozgás és tartózkodás jogával rendelkező személyek tartózkodására vonatkozó rendelkezések betartásának ellenőrzése.
  4. **Központi Statisztikai Hivatal**

A KSH a statisztikai törvényben meghatározott feladatainak ellátása érdekében a jogszabályban meghatározott adatokhoz fér hozzá.

1. **ADATBIZTONSÁGI INTÉZKEDÉSEK**
   1. Érintettek személyes adatai elektronikusan kerülnek tárolásra. A személyes adatok tárolásának helye az Adatkezelő jelen Tájékoztatójában is megjelölt székhelye.
   2. Adatkezelő valamennyi célú és jogalapú adatkezelése vonatkozásában minden tőle telhetőt megtesz a személyes adatok biztonsága érdekében, mind a hálózati rendszer, mind az adatok tárolása, őrzése során.
   3. Adatkezelő az adatokat megfelelő intézkedésekkel védi a véletlen vagy jogellenes megsemmisítés, elvesztés, megváltoztatás, sérülés, jogosulatlan nyilvánosságra hozatal vagy az azokhoz való jogosulatlan hozzáférés ellen.
   4. Adatkezelő a számítógépet kulccsal elzárt helyiségben tartja, az informatikai rendszereket, az elektronikus adatfeldolgozást, nyilvántartást tűzfallal védi, vírusvédelemmel és jelszóval látja el, amely megfelel az adatbiztonság követelményeinek.
   5. Az adatokhoz kizárólag Adatkezelő és Adatkezelő megbízott munkatársai férhetnek hozzá.
2. **AZ ÉRINTETTEK JOGAI** 
   1. **Előzetes tájékozódáshoz való jog**

Érintett jogosult arra, hogy az adatkezeléssel összefüggő tényekről és információkról az adatkezelés megkezdését megelőzően tájékoztatást kapjon.

* 1. **Hozzáférési jog**
     1. Érintett jogosult arra, hogy személyes adatai kezeléséről, így különösen Adatkezelőtől tájékoztatást kérjen.
     2. Érintett jogosult arra, hogy az adatkezelőtől visszajelzést kapjon arra vonatkozóan, hogy személyes adatainak kezelése folyamatban van-e, és ha ilyen adatkezelés folyamatban van, jogosult arra, hogy a személyes adatokhoz hozzáférést kapjon, és tájékoztatást kapjon az adatkezelés céljáról, jogalapjáról, a kezelt személyes adatokról, az adatfeldolgozó személyéről, az adatkezelés időtartamáról, jogairól, panasz benyújtás jogáról.
     3. Adatkezelő az adatkezelés tárgyát képező személyes adatok másolatát Érintett rendelkezésére bocsátja.
  2. **Helyesbítéshez való jog**

Érintett jogosult arra, hogy kérésére Adatkezelő indokolatlan késedelem nélkül helyesbítse a rá vonatkozó pontatlan személyes adatokat. Figyelembe véve az adatkezelés célját, az érintett jogosult arra, hogy kérje a hiányos személyes adatok kiegészítését.

* 1. **Törléshez való jog**
     1. Érintett kérésére Adatkezelő indokolatlan késedelem nélkül törli a rá vonatkozó személyes adatokat, ha az alábbi indokok valamelyike fennáll:
* az adatkezelés célja megszűnt, vagy
* az Érintett visszavonja a személyes adatok kezelésére vonatkozó hozzájárulását, és az adatkezelésnek nincs más jogalapja, vagy
* az Érintett a tiltakozáshoz való jogát gyakorolja, vagy
* az adatkezelés jogellenes, vagy
* az érintett adat törlését jogszabályi kötelezettség írja elő.
  + 1. Érintett által kért törlés kizárólag az ő hozzájárulása alapján kezelt adatok törlésére vonatkozhat, így az nem érinti a szerződés teljesítése, és a jogi kötelezettség teljesítése miatti kötelező adatkezeléssel érintett adatok körét.
  1. **Az adatkezelés korlátozásához való jog**
     1. Érintett kérésére az Adatkezelő korlátozza az adatkezelést az alábbi esetekben:
* Érintett vitatja a személyes adatok pontosságát, ez esetben a korlátozás arra az időtartamra vonatkozik, amely lehetővé teszi, hogy az Adatkezelő ellenőrizze a személyes adatok pontosságát; vagy
* az adatkezelés jogellenes, de Érintett nem kéri az adatok törlését, ehelyett kéri azok felhasználásának korlátozását; vagy
* Adatkezelőnek már nincs szüksége a személyes adatokra adatkezelés céljából, de az érintett igényli azokat jogi igények előterjesztéséhez, érvényesítéséhez vagy védelméhez; vagy
* Érintett tiltakozott az adatkezelés ellen; ez esetben a korlátozás arra az időtartamra vonatkozik, amíg megállapításra nem kerül, hogy Adatkezelő jogos indokai elsőbbséget élveznek-e Érintett jogos indokaival szemben.
  + 1. Adatkezelő az Érintettet, akinek a kérésére korlátozták az adatkezelést, az adatkezelés korlátozásának feloldásáról előzetesen tájékoztatja.
  1. **A személyes adatok helyesbítéséhez vagy törléséhez, illetve az adatkezelés korlátozásához kapcsolódó értesítési kötelezettség**

Adatkezelő minden olyan címzettet tájékoztat valamennyi helyesbítésről, törlésről vagy adatkezelés-korlátozásról, akivel, illetve amellyel a személyes adatot közölték, kivéve, ha ez lehetetlennek bizonyul, vagy aránytalanul nagy erőfeszítést igényel. Az Érintettet kérésére az adatkezelő tájékoztatja e címzettekről.

* 1. **Adathordozhatósághoz való jog**

A GDPR-ban rögzített feltételekkel Érintett jogosult arra, hogy Adatkezelő rendelkezésére bocsátott személyes adatokat géppel olvasható formátumban megkapja továbbá jogosult arra, hogy ezeket az adatokat egy másik Adatkezelőnek továbbítsa.

* 1. **Tiltakozáshoz való jog**

Érintett tiltakozhat személyes adatának kezelése ellen, ha a személyes adatok kezelése vagy továbbítása kizárólag Adatkezelő vagy harmadik személy jogos érdekének érvényesítéséhez szükséges (kivéve kötelező adatkezelés esetén). Amennyiben az Adatkezelő az Érintett tiltakozását alaposnak találja, úgy a személyes adatokat haladéktalanul törli.

* 1. **A hozzájárulás visszavonásához való jog**

Érintett jogosult arra, hogy bármikor visszavonja a személyes adatainak kezeléséhez való hozzájárulását. A visszavonás joga azonban nem érinti a visszavonás előtt a hozzájárulás alapján végrehajtott adatkezelés jogszerűségét.

1. **JOGORVOSLATI LEHETŐSÉGEK** 
   1. **A felügyeleti hatóságnál történő panasztételhez való jog (hatósági jogorvoslathoz való jog)**

Érintett jogosult arra, hogy panaszt tegyen a felügyeleti hatóságnál, ha megítélése szerint a rá vonatkozó személyes adatok kezelése megsérti a GDPR-t.

Érintett az Adatkezelő adatkezelési eljárásával kapcsolatos panasszal Magyarországon a Nemzeti Adatvédelmi és Információszabadság Hatósághoz (NAIH) fordulhat:

* Postacím: 1363  Budapest, Pf.: 9.
* Cím: 1055  Budapest, Falk Miksa utca 9-11.
* Telefon: +36 (1) 391-1400,
* Fax: +36 (1) 391-1410
* E-mail: [ugyfelszolgalat@naih.hu](javascript:x5engine.utils.emailTo('423242411','h.huait@nlaolgaszyfelgu','',''))
* URL: <http://naih.hu>
  1. **Bírósági jogorvoslathoz való jog**

Érintett – választása szerint – bírósági úton is érvényesítheti igényét. A per elbírálása a törvényszék hatáskörébe tartozik. A per – az érintett választása szerint – az érintett lakóhelye vagy tartózkodási helye szerinti törvényszék előtt is megindítható.

1. **ÉRINTETT ÁLTAL ADATKEZELŐ RÉSZÉRE MEGKÜLDÖTT KÉRELEMMEL KAPCSOLATOS SZABÁLYOK** 
   1. Érintett a jelen Tájékoztatóban megjelölt kérelmeket, valamint az adatkezeléshez adott hozzájárulásának visszavonását írásban az alábbi címre köteles megküldeni:

Levélcím: 7900 Szigetvár, Zrínyi tér 6.

E-mail: [cityinnszigetvar@gmail.com](mailto:cityinnszigetvar@gmail.com)

* 1. Adatkezelő a beérkezett kérelmeket haladéktalanul megvizsgálja, és a kérelem kézhezvételét követő legkésőbb 30 napon belül teljesíti a kérelmet. Amennyiben Adatkezelő az Érintett kérelmét nem találja megalapozottnak, és annak teljesítését megtagadja, úgy az elutasítást és annak indokait, a jogorvoslati lehetőségekről szóló tájékoztatóval együtt a kérelem kézhezvételét követő 30 napon belül írásban közli az Érintettel.

1. **ELJÁRÁS ADATVÉDELMI INCIDENS ESETÉN** 
   1. Adatkezelő a legjobb tudása szerint védi az Érintett személyes adatait, korszerű és megbízható informatikai környezetet biztosít, szabályozott módon végzi belső folyamatait annak érdekében, hogy a személyes adatok kezelése kapcsán a legapróbb hibát, problémát vagy incidenst is megelőzze, elkerülje, vagy ha az mégis bekövetkezik, akkor az esetet detektálja, kivizsgálja és kezelje.
   2. *Adatvédelmi incidens:* a biztonság olyan sérülése, amely a továbbított, tárolt vagy más módon kezelt személyes adatok véletlen vagy jogellenes megsemmisítését, elvesztését, megváltoztatását, jogosulatlan közlését vagy az azokhoz való jogosulatlan hozzáférést eredményezi.
   3. Amennyiben  Érintett Adatkezelő által kezelt személyes adataival összefüggésben a fent definiált adatvédelmi incidensről szerez tudomást, kérjük, haladéktalanul jelezze a 10.1. pontban megjelölt elérhetőségeken. Az adatvédelmi incidenst Adatkezelő haladéktalanul megvizsgálja, legkésőbb a tudomásszerzést követő 72 órán belül bejelenti a Nemzeti Adatvédelmi és Információszabadság Hatóságnak, *ha az adatvédelmi incidens valószínűsíthetően kockázattal jár a természetes személyek jogaira és szabadságaira nézve,* továbbá megteszi az incidens orvoslására szolgáló intézkedéseket. Adatkezelő az adatvédelmi incidensekről nyilvántartást vezet.
2. **AZ ADATKEZELÉSI TÁJÉKOZTATÓ ELFOGADÁSA, MÓDOSÍTÁSA** 
   1. Adatkezelő jelen Adatkezelési Tájékoztatót a szálláshely weboldalán – a [www.](http://www.)cityinnszigetvar.com oldalon – és az általa üzemeltetett szálláshelyen – a 7900 Szigetvár, Zrínyi tér 6. szám alatti címen- **folyamatosan hozzáférhetővé teszi,** kérés esetén e-mailben is megküldi Érintetteknek.
   2. Érintettek foglalási szándékának leadása jelen Adatkezelési Tájékoztató elfogadásának minősül, igazolja annak megismerését és az adatkezeléshez történő önkéntes hozzájárulásnak minősül.
   3. Adatkezelő jogosult a jelen Adatkezelési Tájékoztatót egyoldalúan módosítani. A módosított Adatkezelési Tájékoztatót honlapján, és az általa üzemeltetett szálláshelyen közzéteszi.
3. **ADATVÉDELMI TISZTVISELŐ**

Adatkezelő nem folytat olyan tevékenységet, amely indokolttá tenné adatvédelmi tisztviselő alkalmazását.

1. **AZ ADATKEZELÉS SZABÁLYAI**

Jelen Adatvédelmi Tájékoztató fogalmi rendszere megegyezik a GDPR 4. cikkben meghatározott értelmező fogalommagyarázataival.

* 1. **Személyes adat:** azonosított vagy azonosítható természetes személyre („érintett”) vonatkozó bármely információ; azonosítható az a természetes személy, aki közvetlen vagy közvetett módon, különösen valamely azonosító, például név, szám, helymeghatározó adat, online azonosító vagy a természetes személy testi, fiziológiai, genetikai, szellemi, gazdasági, kulturális vagy szociális azonosságára vonatkozó egy vagy több tényező alapján azonosítható
  2. **Adatkezelés:** a személyes adatokon vagy adatállományokon automatizált vagy nem automatizált módon végzett bármely művelet vagy műveletek összessége, így a gyűjtés, rögzítés, rendszerezés, tagolás, tárolás, átalakítás vagy megváltoztatás, lekérdezés, betekintés, felhasználás, közlés, továbbítás, terjesztés vagy egyéb módon történő hozzáférhetővé tétel útján, összehangolás vagy összekapcsolás, korlátozás, törlés, illetve megsemmisítés
  3. **Nyilvántartási rendszer:** a személyes adatok bármely módon – centralizált, decentralizált vagy funkcionális vagy földrajzi szempontok szerint – tagolt állománya, amely meghatározott ismérvek alapján hozzáférhető
  4. **Adatkezelő:** az a természetes vagy jogi személy, közhatalmi szerv, ügynökség vagy bármely egyéb szerv, amely a személyes adatok kezelésének céljait és eszközeit önállóan vagy másokkal együtt meghatározza; ha az adatkezelés céljait és eszközeit az uniós vagy a tagállami jog határozza meg, az adatkezelőt vagy az adatkezelő kijelölésére vonatkozó különös szempontokat az uniós vagy a tagállami jog is meghatározhatja
  5. **Adatfeldolgozó:** az a természetes vagy jogi személy, közhatalmi szerv, ügynökség vagy bármely egyéb szerv, amely az adatkezelő nevében személyes adatokat kezel
  6. **Címzett:** az a természetes vagy jogi személy, közhatalmi szerv, ügynökség vagy bármely egyéb szerv, akivel vagy amellyel a személyes adatot közlik, függetlenül attól, hogy harmadik fél-e. Azon közhatalmi szervek, amelyek egy egyedi vizsgálat keretében az uniós vagy a tagállami joggal összhangban férhetnek hozzá személyes adatokhoz, nem minősülnek címzettnek; az említett adatok e közhatalmi szervek általi kezelése meg kell, hogy feleljen az adatkezelés céljainak megfelelően az alkalmazandó adatvédelmi szabályoknak
  7. **Harmadik fél:** az a természetes vagy jogi személy, közhatalmi szerv, ügynökség vagy bármely egyéb szerv, amely nem azonos az érintettel, az adatkezelővel, az adatfeldolgozóval vagy azokkal a személyekkel, akik az adatkezelő vagy adatfeldolgozó közvetlen irányítása alatt a személyes adatok kezelésére felhatalmazást kaptak
  8. **Az érintett hozzájárulása:** az érintett akaratának önkéntes, konkrét és megfelelő tájékoztatáson alapuló és egyértelmű kinyilvánítása, amellyel az érintett nyilatkozat vagy a megerősítést félreérthetetlenül kifejező cselekedet útján jelzi, hogy beleegyezését adja az őt érintő személyes adatok kezeléséhez
  9. **Adatvédelmi incidens:** a biztonság olyan sérülése, amely a továbbított, tárolt vagy más módon kezelt személyes adatok véletlen vagy jogellenes megsemmisítését, elvesztését, megváltoztatását, jogosulatlan közlését vagy az azokhoz való jogosulatlan hozzáférést eredményezi

1. **A SZEMÉLYES ADATOK KEZELÉSÉRE VONATKOZÓ ELVEK**

A személyes adatok:

* 1. kezelését jogszerűen és tisztességesen, valamint az Érintett számára átlátható módon kell végezni, („jogszerűség, tisztességes eljárás és átláthatóság”);
  2. gyűjtése csak meghatározott, egyértelmű és jogszerű célból történhet, és azok nem kezelhetők ezekkel a célokkal össze nem egyeztethető módon; („célhoz kötöttség”);
  3. az adatkezelés céljai szempontjából megfelelőek és relevánsak kell, hogy legyenek, és a szükségesre kell korlátozódniuk („adattakarékosság”);
  4. pontosnak és szükség esetén naprakésznek kell lenniük; minden ésszerű intézkedést meg kell tenni annak érdekében, hogy az adatkezelés céljai szempontjából pontatlan személyes adatokat haladéktalanul törlésre vagy helyesbítésre kerüljenek („pontosság”);
  5. tárolásának olyan formában kell történnie, amely az érintettek azonosítását csak a személyes adatok kezelése céljainak eléréséhez szükséges ideig teszi lehetővé; („korlátozott tárolhatóság”);
  6. kezelését oly módon kell végezni, hogy megfelelő technikai vagy szervezési intézkedések alkalmazásával biztosítva legyen a személyes adatok megfelelő biztonsága, az adatok jogosulatlan vagy jogellenes kezelésével, véletlen elvesztésével, megsemmisítésével vagy károsodásával szembeni védelmet is ideértve („integritás és bizalmas jelleg”);
  7. A fentieknek való megfelelésért adatkezelő felelős, és képes ezek igazolására („elszámoltathatóság”).

1. **AZ ADATKEZELÉS JOGALAPJA**

Adatkezelő személyes adatot abban az esetben kezel, amennyiben az az alábbi jogalapok valamelyikének megfelel:

* 1. Az érintett önkéntes, konkrét és megfelelő tájékoztatáson alapuló, egyértelmű és igazolható módon tett hozzájárulását adta a személyes adatai konkrét cél érdekében történő kezeléséhez,
  2. Az adatkezelés szerződés teljesítéséhez szükséges, ahol az érintett az egyik fél, vagy a szerződés megkötését kezdeményezi,
  3. Az adatkezelő jogi kötelezettségének teljesítéséhez szükséges,
  4. Az adatkezelés létfontosságú érdekek védelme miatt szükséges;
  5. Az adatkezelés közérdekű feladat végrehajtásához szükséges;
  6. Az adatkezelő vagy harmadik fél jogos érdeke érvényesítéséhez szükséges feltéve, hogy ezen érdek érdekmérlegelési teszttel alátámasztható.

1. **AZ ADATKEZELÉSRE VONATKOZÓ FŐBB JOGSZABÁLYOK**

* Az Európai Parlament és a Tanács (EU) 2016/679 rendelete (2016. április 27.) – a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről (Általános Adatvédelmi Rendelet, GDPR);
* Az információs önrendelkezési jogról és az információszabadságról szóló 2011. évi CXII. törvény (Infotv.);
* Az elektronikus kereskedelmi szolgáltatások, valamint az információs társadalommal összefüggő szolgáltatások egyes kérdéseiről szóló 2001. évi CVIII. törvény (Elker tv.);
* A Polgári Törvénykönyvről szóló 2013. évi V. törvény (Ptk.);
* A számvitelről 2000. évi C. törvény;
* Az adózás rendjéről szóló 2017. évi CL. törvény;
* Helyi adókról szóló 1990. évi C. törvény;
* A kereskedelemről szóló 2005. évi CLXIV. törvény;
* A turisztikai térségek fejlesztésének állami feladatairól szóló 2016. évi CLVI. törvény;
* A turisztikai térségek fejlesztésének állami feladatairól szóló 2016. évi CLVI. törvény végrehajtásáról szóló 235/2019. (X. 15.) Korm. rendelet;
* A személyazonosító igazolvány kiadása és az egységes arcképmás- és aláírás-felvételezés szabályairól szóló 414/2015. (XII. 23.) Korm. rendelet.
* A szálláshely-szolgáltatási tevékenység folytatásának részletes feltételeiről és a szálláshely-üzemeltetési engedély kiadásának rendjéről szóló 239/2009. (X. 20.) Korm. rendelet;
* Szigetvár Város Önkormányzat Képviselő-testületének 47/2012. (X.19.) önkormányzati rendelete az idegenforgalmi adóról.

Kelt: Szigetvár, 2024. június 01.

….………….………………..………

**Dr. Kovács András Barna**

**Adatkezelő / Szálláshely szolgáltató**